CELEX: 62012CA0277
Language: et
Date: 2013-10-24 00:00:00
Title: Kohtuasi C-277/12: Euroopa Kohtu (teine koda) 24. oktoobri 2013 . aasta otsus (Augstākās tiesas Senātsi eelotsusetaotlus — Läti) — Vitālijs Drozdovs versus AAS „Baltikums” (Mootorsõidukite kasutamise kohustuslik tsiviilvastutuskindlustus — Direktiiv 72/166/EMÜ — Artikli 3 lõige 1 — Direktiiv 90/232/EMÜ — Artikkel 1 — Liiklusõnnetus — Alaealise hageja vanemate hukkumine — Lapse õigus kahju hüvitamisele — Mittevaraline kahju — Hüvitamine — Kaetus kohustusliku kindlustusega)

14.12.2013   
            
            
               ET
            
            
               Euroopa Liidu Teataja
            
            
               C 367/17
            
         Euroopa Kohtu (teine koda) 24. oktoobri 2013. aasta otsus (Augstākās tiesas Senātsi eelotsusetaotlus — Läti) — Vitālijs Drozdovs versus AAS „Baltikums”
   (Kohtuasi C-277/12) (1)
   
   (Mootorsõidukite kasutamise kohustuslik tsiviilvastutuskindlustus - Direktiiv 72/166/EMÜ - Artikli 3 lõige 1 - Direktiiv 90/232/EMÜ - Artikkel 1 - Liiklusõnnetus - Alaealise hageja vanemate hukkumine - Lapse õigus kahju hüvitamisele - Mittevaraline kahju - Hüvitamine - Kaetus kohustusliku kindlustusega)
   2013/C 367/28
   Kohtumenetluse keel: läti
   
      Eelotsusetaotluse esitanud kohus
   
   Augstākās tiesas Senāts
   
      Põhikohtuasja pooled
   
   
      Hageja: Vitālijs Drozdovs
   
      Kostja: AAS „Baltikums”
   
      Ese
   
   Eelotsusetaotlus — Augstākās tiesas Senāts — Nõukogu 24. aprilli 1972. aasta direktiivi 72/166/EMÜ mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta (EÜT L 103, lk 1; ELT eriväljaanne 06/01, lk 10) artikli 3 ning nõukogu 30. detsembri 1983. aasta teise direktiivi 84/5/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta (EÜT 1984, L 8, lk 17; ELT eriväljaanne 06/07, lk 3) artikli 1 lõike 2 tõlgendamine — Mootorsõiduki tsiviilvastutuskindlustus — Mootorsõiduki tsiviilvastutuskindlustusega kohustuslikus korras hõlmatud kahju kindlakstegemine — Võimalus hõlmata kohustusliku isikukahju hüvitisega mittevaraline kahju — Siseriiklikud õigusnormid, mis näevad hingelise valu ja kannatuste eest ette hüvitise, mis on oluliselt madalam direktiivides ette nähtud isikukahju hüvitise summast
   
      Resolutsioon
   
   
               1.
            
            
               Nõukogu 24. aprilli 1972. aasta direktiivi 72/166/EMÜ mootorsõidukite kasutamise tsiviilvastutuskindlustust ja sellise vastutuse kindlustamise kohustuse täitmist käsitlevate liikmesriikide õigusaktide ühtlustamise kohta artikli 3 lõiget 1 ja nõukogu 30. detsembri 1983. aasta teise direktiivi 84/5/EMÜ mootorsõidukite kasutamise tsiviilvastutuskindlustust käsitlevate liikmesriikide õigusaktide ühtlustamise kohta artikli 1 lõikeid 1 ja 2 tuleb tõlgendada nii, et mootorsõiduki kasutamise tsiviilvastutuse kohustuslik kindlustus peab katma liiklusõnnetuses hukkunu lähedastel tekkinud mittevaralise kahju hüvitamise, kui selline hüvitamine on ette nähtud põhikohtuasjas kohaldatava siseriikliku õigusega kindlustusvõtja tsiviilvastutuse alusel.
            
         
               2.
            
            
               Direktiivi 72/166 artikli 3 lõiget 1 ja teise direktiivi 84/5 artikli 1 lõikeid 1 ja 2 tuleb tõlgendada nii, et nendega on vastuolus siseriiklikud õigusnormid, mille kohaselt katab mootorsõidukite kasutamise kohustuslik tsiviilvastutuskindlustus mittevaralise kahju, mis kuulub vastavalt tsiviilvastutust käsitlevale siseriiklikule õigusele maksmisele seoses pereliikme hukkumisega liiklusõnnetuses, vaid maksimaalselt sellise summa ulatuses, mis on madalam teise direktiivi 84/5 artikli 1 lõikes 2 kehtestatud piirmäärast.
            
         
      (1)  ELT C 235, 4.8.2012.